**Mofokiller** je bratislavská kapela, ktorá patrí medzi priekopníkov stoner rocku na Slovensku.

História kapely
---------------

Skupina vznikla v roku 2006 v Prievidzi, kde pôsobila pod názvom Mofo Killer Ain. Začiatkom roku 2007 nahrala EP *Love&Lies*, na jar 2007 hrala v relácii *Metro* na STV spolu s kapelou Harmful, v ktorej pôsobil basgitarista Faith No More Billy Gould. V lete 2007 sa stáva víťazom súťaže Echo Studios Makez Star. Pripravuje sa nahrávanie debutového albumu, ktorého producentom má byť práve Billy Gould. Po nezhodách sa na jeseň 2007 Mofo Killer Ain rozpadá.

Po dlhšej pauze sa v lete 2013 vrátila na scénu ako Mofokiller a nahráva 3-skladbové EP, ktorého vydanie sprevádza videoklip ku skladbe „Slapjack". „Slapjack" sa dostal do rotácie hudobnej TV MUSIQ1 a 2-krát vyhral *Demovnicu Rádia FM*.

25. mája 2015 Mofokiller vydala svoj debutový album *Väzby*. Na albume Mofokiller jedinečným spôsobom kombinujú stoner rock, hard rock a post rock. Zásadný je aj prechod na slovenské texty. Prvým singlom je skladba „Čierny dym", ktorú rádio Rocková republika nasadilo do rotácie ako *Pecku týždňa*.

Legendárni Faith No More si kapelu pozvali ako hosťa na ich bratislavskom koncerte 10. júna 2015.

Na jeseň 2015 kapela absolvovala 12 koncertné turné po Slovensku a zopakovala si to aj na jar 14 koncertami.

Singel „Démon noci" bol aj v rotácii rádia Rocková republika. 28. januára 2018 vyšiel singel a videoklip „Zviera v túžbe". V apríli 2018 odchádza jeden zo zakladajúcich členov Mofokiller – bubeník Mario Marcinek. Kapela vypisuje konkurz, ktorý vyhráva Anton Samochvalov (ex-Katalepsy).

Na jeseň 2018 Mofokiller nahráva EP *Kult* a vyráža na turné s kapelou The Paranoid. *Kult* vychádza začiatkom roka 2019. V tvorbe Mofokiller začína byť čoraz viac počuť gotický vplyv. Kapela koncertuje a vydáva single.

V júni 2020 kapela sa stáva „Bandzone tipem týdne". Taktiež objavom slovenskej scény Rádio Anténa Rock. V decembri 2020 kapela vydáva limitovanú edíciu EP *Kult* s názvom *KULT+*. K EP sa viaže singel „Hmota" a taktiež obsahuje spolupráce s Robom Ravenom (Meredith) a Tomášom Buronom (Rust2Dust).

Kapela za dobu svojho pôsobenia spolupracovala a predskakovala viacerým svetovo známym umelcom: Faith No More, Apocalyptica, Jinjer, Evergrey, Roland Grapow, Red Fang, Orphaned Land, Gus G, Dymytry atď.

Členovia
--------

* Matúš Cíger - gitara, hudba, texty (2006 - súčasnosť)
* Miro Beka - spev, basgitara, recording (2006 - súčasnosť)
* Tomáš Varsányi – bicie (2019 - súčasnosť)
* Miro Poláček - gitara, spev, scream (2022 - súčasnosť)

Bývalí členovia
---------------

* Mario Marcinek – bicie (2006 – 2018)
* Ivan Machalík – basgitara (2006 – 2016)
* Anton Samochvalov – bicie (2018 – 2019)
* Henrich Slezák – gitara, spev (2013 – 2015)
* Miro Bitomský – gitara, scream (2017 – 2019)
* Robo Ulbrik – gitara (2006)
* David Bartolen – basgitara (2006)

Albumy
------

* *Love&Lies* (EP, 2007)
* *Slapjack* (EP, 2013)
* *Väzby* (album, 2015)
* *Kult* (EP, 2018)
* *KULT+* (EP, 2020)

Videoklipy
----------

* „Slapjack" (2013)
* „Better off" (2014)
* „Teraz alebo nikdy" (2016)
* „Zviera v túžbe" (2018)
* „Kult" (2019)
* „Útek" (2019)
* „Chceš ma nájsť" (2020)
* „Hmota" (2020)
* „Let me breathe again" (2021)

Referencie
----------

1. ↑   *V debutovom klipe Mofokiller účinkuje majsterka sveta v thajskom boxe* [online]. hudba.zoznam.sk, [cit. 2022-02-01]. Dostupné online.
2. ↑   *MOFOKILLER* [online]. Populár.sk, 2016-03-29, [cit. 2022-02-01]. Dostupné online.
3. ↑   *Hosťami Faith No More v Bratislave budú Red Fang a slovenskí Mofokiller* [online]. hudba.zoznam.sk, [cit. 2022-02-01]. Dostupné online.
4. ↑   *Skupinu Mofokiller inšpiroval kult osobnosti. Vypočujte si novinku z EP Kult* [online]. hudba.zoznam.sk, [cit. 2022-02-01]. Dostupné online.
5. ↑   *Objav slovenskej rockovej scény - Mofokiller!* [online]. www.antenarock.sk, [cit. 2022-02-01]. Dostupné online.
6. ↑   *Rob Raven v úlohe rodiacej sa beštie. Pozrite si hororový klip kapely Mofokiller* [online]. hudba.zoznam.sk, [cit. 2022-02-01]. Dostupné online.
7. ↑   *Mofokiller sa v novej skladbe spojili s frontmanom kapely Rust2Dust* [online]. music ZONE, 2020-07-09, [cit. 2022-02-01]. Dostupné online. Archivované 2022-01-29 z originálu.

Externé odkazy
--------------

* Profil na Youtube